Sosnovoborsk (Krasnojarskan rand)

Sosnovoborsk () om Venäman lidn da lidnümbrik Krasnojarskan randan suvipalan keskuses, Krasnojarskan pohjoižpäivnouzmaine ezilidn. Om ümbärtud Berözovkan rajonan territorijal.

 Istorii 
Eländpunktan aluz om pandud vl 1971 žiloks sauvomha avto- da traktorližavedamiden tegint (ei ole rados), oli alištunu Krasnojarskan tobmudele ezmässai. Vl 1985 sai lidnan statusad. Torguindvilugoitmižmašiništon «Aisberg»-tegim, plastikpakuitesen tegim i viluštampuidud tegesiden edheotand ratas Sosnovoborskas.

Sosnovoborsk-lidn šingotase Krasnojarskan magaduzrajonaks, Evroplast-kompanijal (PET-pakuitez), sömtegimištol (kalan da merenproduktoiden pakuindal edheotand). Vspäi 2011 fanerankombinat radoi mugažo.

 Geografijan andmused 
Lidn sijadase ümbärdajan rajonan pohjoižpäivnouzmas, Jenisei-jogen oiktal randal, 160 m ü.m.t. keskmäižel korktusel. Om ümbärtud kanghil.

Matkad Krasnojarskhasai om kaks'kümne kilometrad suvipäivlaskmha orhal vai avtotedme. Toine lähembaine lidn om Železnogorsk 15 km pohjoižpäivnouzmha raudtel vai avtotel.

 Tobmuz 
Sosnovoborsk om lidnümbrikon üks'jäižeks eländpunktaks.

Lidnümbrikon tobmuden pämez' om sen Administracijan pämez'. Edeline lidnan pämez' om Sergei Ponomaröv (2005 — uhoku 2020). Lidnan Deputatoiden nevondkundan ezimez' om Boris Pučkin vn 2015 redukuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 33 091 ristitud, vn 2021 — 40 442 ristitud. Kaik 39 375 eläjad oli lidnas vl 2017. Kaikiš suremb lidnan ristitišt oli 41 080 eläjad vl 2020.

Hristanuskondan kaks' pühäpertid oma avaitud lidnas, niiden kesken Pühän Jumalanmaman Tulendan Pühäpertihe jumalanpert'Sosnovoborskan pühäpertid sobory.ru-saital.  vspäi 2010 (ortodoksine hristanuskond) i Biblijan uskon loičendpert' (baptizm).

 Openduz 
Lapsiden opendusen aluzkundad oma nell' nomeruidud päivkodid (nomer 2, 3, 4 i 8), aluzškol (nomer 3), kaks' keskškolad (nomer 2 i 4), gimnazii (nomer 1), lapsiden sädamižen pert', čomamahtoiden škol, sportškol.

Sosnovoborskan mehaniž-tehnologine tehnikumSosnovoborskan mehaniž-tehnologižen tehnikuman sait (satehm.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnan tobmuden aluzkundoiden oficialine sait (sosnovoborsk-city.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Krasnojarskan randan lidnad
Kategorii:Krasnojarskan randan lidnümbrikod